
	Općinski sud u Mostaru, kao stečajni sud, po stečajnom sudiji Nedimu Kurbegoviću, rješavajući po prijedlogu za otvaranje stečajnog postupka nad društvom COOPERATOR d.o.o. Mostar, sa sjedištem u ulici Ilićke bojne bb, Mostar, zastupano po zakonskom zastupniku direktoru Milijanu Raspudiću, van ročišta, dana 12.10.2026.  godine, donio je, sljedeće 


R J E Š E NJ E


	Ročište za ispitivanje uslova za otvaranje stečajnog postupka zakazano se za dan, utorak, 27.10.2026. godine s početkom u 11:00 sati, odgađa se i novo zakazuje za dan utorak, 03.11.2026. godine, sa početkom u 09:30 sati, u  ovom sudu, na adresi Maršala Tita broj 94 Mostar,  sudnica broj 41/I sprat. 

Obrazloženje

	Dana 26.08.2026. godine, ovaj Sud donio je rješenje kojim se otvara prethodni stečajni postupak nad pravnom osobom COOPERATOR d.o.o. Mostar, sa sjedištem u Mostaru, Ilićke bojne bb, JIB: 4227969170000, MBS 58-01-0500-18. Istim rješenjem, Sud je zakazao ročište za ispitivanje uslova za otvaranje stečajnog postupka za dan utorak, 27.10.2026. godine sa početkom u 11:00 sati.

	Privremeni stečajni upravnik, Almedin Kadrić, je dana 23.09.2026. godine, dostavio podnesak koji je zaprimljen u Sud dana 28.09.2026. godine, a kojim traži odgodu ročišta za ispitivanje uslova za otvaranje stečajnog postupka, obzirom da je za isti datum, ranije, zakazana 18. Redovna sjednica Skupštine GS1 Bosne i Hercegovine, a na kojoj obnaša funkciju Predsjednika Skupštine GS1 BiH, također isti nije u ostavljenom roku dostavio izvještaj, pa nije moguće održati ročište za zakazani termin.

	S tim u vezi, Sud smatra opravdanim podnesak privremenog stečajnog upravnika, kao i iz razloga što nisu ispunjene procesne pretpostavke za održavanjem ročišta, zbog čega je odlučeno kao u izreci Rješenja.
 

STEČAJNI SUDIJA

Nedim Kurbegović

